《余平生不至庐山六月廿八日夜梦同孙季蕃游焉》
宋代·刘克庄

似与孙郎有宿期，共穿紫翠探幽奇。
水帘喷雪非常爽，火伞张空了不知。
蒙衲僧宁非惠远，结茅人莫是凝之。
惜今粉绘无名笔，尚可追摹入拙诗。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。